rejauldu/bengali-wikipedia huggingface dataset:
180px|right "কবিরঞ্জন" রামপ্রসাদ সেন (১৭১৮ বা ১৭২৩ – ১৭৭৫) ছিলেন অষ্টাদশ শতাব্দীর এক বিশিষ্ট বাঙালি শাক্ত কবি। বাংলা ভাষায় দেবী কালীর উদ্দেশ্যে ভক্তিগীতি রচনার জন্য তিনি সমধিক পরিচিত; তাঁর রচিত "রামপ্রসাদী" গানগুলি আজও সমান জনপ্রিয়। রামপ্রসাদের জীবন সংক্রান্ত নানা বাস্তব ও অলৌকিক কিংবদন্তি বাংলার ঘরে ঘরে প্রবাদবাক্যের মতো প্রচারিত। তবে নানা সূত্র থেকে তাঁর জীবন সম্পর্কে কিছু ঐতিহাসিক তথ্যও পাওয়া যায়।  রামপ্রসাদ সেন জন্মগ্রহণ করেছিলেন গাঙ্গেয় পশ্চিমবঙ্গের এক তান্ত্রিক পরিবারে। বাল্যকাল থেকেই কাব্যরচনার প্রতি তাঁর বিশেষ আগ্রহ লক্ষিত হত। পরবর্তীকালে তিনি তন্ত্রাচার্য ও যোগী কৃষ্ণানন্দ আগমবাগীশের শিষ্যত্ব গ্রহণ করেন। তাঁর রচিত ভক্তিগীতিগুলি তাঁর জীবদ্দশাতেই বিপুল জনপ্রিয়তা লাভে সমর্থ হয়। নদিয়ার রাজা কৃষ্ণচন্দ্র রায় তাঁর পৃষ্ঠপোষক ছিলেন। রামপ্রসাদ সেনের উল্লেখযোগ্য রচনা হল বিদ্যাসুন্দর, কালীকীর্তন, কৃষ্ণকীর্তন ও শক্তিগীতি।  বাংলার ঐতিহ্যবাহী লোকসঙ্গীত ধারা বাউল ও বৈষ্ণব কীর্তনের সুরের সঙ্গে ভারতীয় শাস্ত্রীয় সঙ্গীতের রাগরাগিণীর মিশ্রণে তিনি বাংলা সংগীতে এক নতুন সুরের সৃষ্টি করেন। রামপ্রসাদী সুর নামে প্রচলিত এই সুরে পরবর্তীকালেও রবীন্দ্রনাথ ঠাকুর, কাজী নজরুল ইসলাম সহ বহু সংগীতকার গীতিরচনা করেছেন।  অষ্টাদশ শতাব্দীর বাংলার ভক্তি আন্দোলনের অন্যতম প্রধান ব্যক্তিত্ব হলেন রামপ্রসাদ সেন। তিনিই বাংলায় ভক্তিবাদী শাক্তধর্ম ও দেবী কালীর লীলাকীর্তন শ্যামাসংগীতের ধারাটিকে[২৮][২৯] জনপ্রিয় করে তোলেন। রামপ্রসাদ সেনই প্রথম কবি যিনি এই প্রকার গভীর ভক্তিসহকারে দেবী কালীর লীলাকীর্তন গান রচনা করেন। তাঁর গানেই প্রথম কালীকে স্নেহময়ী মাতা এমনকি ছোটো মেয়ের রূপেও দেখা যায়। তাঁর পরে একাধিক শাক্ত কবি এই কালীভক্তি প্রথাটিকে উজ্জীবিত করে রাখেন।  কীর্তন ও বাংলার লোকসঙ্গীত ধারার বাউল গানের সঙ্গে ভারতীয় শাস্ত্রীয় সঙ্গীতের সুরের মিশ্রণে রামপ্রসাদ বাংলা সংগীতে এক নতুন সুর সৃষ্টি করেন। পরবর্তী দেড়শো বছরে শতাধিক কবি ও সংগীতকার এই সুরে গান রচনা করেছিলেন। তাঁর কাব্য ছিল "মধুর, আটপৌরে ও অসংস্কৃত"।[৩০] যদিও এই সব গান লোকসুরের বদলে শাস্ত্রীয় ধারায় গাওয়ারই রীতি প্রচলিত ছিল।[৫][৩১] একই ধারায় সংগীতরচনাকারী তাঁর দুই বিশিষ্ট উত্তরসূরি হলেন কমলাকান্ত ও মহেন্দ্রনাথ ভট্টাচার্য।  আরও পড়ুন... • সংরক্ষাণাগার
আলী আল-আকবর ইবনে আল-হোসাইন (, ), সাধারণভাবে আলী আল-আকবর নামে পরিচিত, তিনি ছিলেন আল-হুসাইন ইবনে আলী, তৃতীয় ইমাম এবং উম্মে লায়লার পুত্র। তিনি কারবালার যুদ্ধে আশুরার দিনে ১৮ বছর বয়সে নিহত হন। ইরানিকাতে জিন ক্যালমার্ড-এর লেখা মতে, 'মুহাম্মদের পরিবারের একজন বীর যোদ্ধা হিসাবে আলী আল-আকবরের খ্যাতি আল-আব্বাস ইবনে 'আলী'র অগ্রবর্তী হতে পারে।   জীবনী  আলী আল-আকবর ১১ শা'বান ৩৩ হিজরিতে (১০ মার্চ ৬৫৪ খ্রিস্টাব্দ) মদিনায় জন্মগ্রহণ করেন। তার পিতার নাম হোসাইন ইবনে আলী এবং তার মা লায়লা বিনতে আবি মুররা। কারবালার যুদ্ধে তার বয়স ছিল ১৮ বছর। তার দুই ভাইয়ের নামও ছিল 'আলী' ; একজন আলী আল-আসগর ইবনে হুসেইন এবং আরেকজন আলী আল-আওসাত ইবনে হোসাইন যা পরবর্তীতে জয়নুল আবিদিন হিসেবে পরিচিত। বংশতালিকাবিদ এবং ঐতিহাসিকরা আকবর নামের কারণে তাকে হোসাইনের জ্যেষ্ঠ পুত্র বলে মনে করেন। আকবর একটি আরবি শব্দ যার অর্থ "বৃহত্তর" বা "সর্বশ্রেষ্ঠ"। কিশোরটি তার মাতামহ মুহাম্মদ, আল্লাহর নবীর সাথে এতটাই সাদৃশ্যপূর্ণ ছিল যে, হোসাইন ইবনে আলী প্রায়শই বলতেন, "যখনই আমি আমার নানাকে মিস করি তখনই আমি আলী আল-আকবরের মুখের দিকে তাকাই।" আলী আল-আকবর কারবালার যুদ্ধে ৬১ হিজরির ১০ মহররমে মুরাহ ইবনে মুনকাদের হাতে নিহত হন।   সমাধি  ৬৮০ সালের ১০ অক্টোবর (১০ মহররম, ৬১ হিজরি) আশুরার দিনে আলী আল-আকবর ইয়াজিদের সেনাবাহিনীর হাতে শহিদ হন। তিনি বনী হাশিম-এর প্রথম ব্যক্তি যিনি যুদ্ধের ময়দানে গিয়ে নিহত হন। তাকে সমাধিস্থ করা হয়। হোসাইনের পায়ের নিচে।  হোসাইনের মাজার-টি ষড়ভুজাকার কারণ আলী আল-আকবরের সমাধিস্থলটি হোসাইনের মাজারের ভিতরে অবস্থিত।   প্রভাব  আলী আল-আকবর ছিলেন পিতা হোসাইনের পদাংক অনুসারী, যুদ্ধের ময়দানে সত্যের জন্য এক তেজস্বী সহযোগীও । ইসলামী বিশ্বে বিশেষ করে সুন্নী ও শিয়া দৃষ্টিভঙ্গিতে, হোসাইনের কষ্ট ও মৃত্যু অন্যায়ের বিরুদ্ধে ন্যায়ের সংগ্রামে এবং অন্যায় ও মিথ্যার বিরুদ্ধে ন্যায় ও সত্যের জন্য সংগ্রামে আত্মত্যাগের প্রতীক হয়ে ওঠে। অত্যাচারী শাসকদের দ্বারা ইসলামের কলুষতা ঠেকাতে এবং এর ধ্যান-ধারণাকে রক্ষা করার জন্য হোসাইন এবং তার অনুসারীদের আত্মত্যাগের অবস্থানটি অত্যাচারী ও অন্যায়ের বিরুদ্ধে ভবিষ্যতের অভ্যুত্থানকে অনুপ্রাণিত করে প্রতিরোধের প্রতীক হয়ে ওঠে। নেলসন ম্যান্ডেলা এবং মহাত্মা গান্ধীর মতো অনেক বিখ্যাত চরিত্র, নিপীড়নের বিরুদ্ধে হোসাইনের অবস্থানকে অন্যায়ের বিরুদ্ধে তাদের নিজস্ব লড়াইয়ের মডেল হিসেবে উল্লেখ করেছেন।   আরও দেখুন   ইসলামের নবি মুহাম্মদ  ‘আলী ইবনে আবি তালিব  কারবালার যুদ্ধ’  সকিনা বিনতে হোসাইন   তথ্যসূত্র   উদ্ধৃতি    উৎস                      বিষয়শ্রেণী:৬৬৪-এ জন্ম বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:মুহাম্মাদের পরিবার
মীরা শঙ্কর (জন্ম ৯ অক্টোবর, ১৯৫০) হলেন একজন ভারতীয় কূটনীতিক, যিনি ২০০৯ খ্রিষ্টাব্দের ২৬শে এপ্রিল থেকে ২০১১ পর্যন্ত আমেরিকা যুক্তরাষ্ট্রে ভারতের রাষ্ট্রদূত ছিলেন। তিনি ছিলেন আমেরিকা যুক্তরাষ্ট্রে দ্বিতীয় মহিলা রাষ্ট্রদূত, তার আগে উক্ত পদ অলংকৃত করেন প্রয়াত মাননীয়া বিজয়লক্ষ্মী পণ্ডিত। ২০১১ খ্রিষ্টাব্দের ১লা অগস্ট, নিরুপমা রাও মীরা শঙ্করের স্থলাভিষিক্ত হন।  মীরা শঙ্কর হলেন ১৯৭৩ ব্যাচের একজন আধিকারিক; তিনি ১৯৯১ খ্রিষ্টাব্দ থেকে ১৯৯৫ খ্রিষ্টাব্দ পর্যন্ত ওয়াশিংটন, ডি.সি. শহরে তার কাজে নিয়োজিত ছিলেন। তিনি রাষ্ট্রদূত রণেন সেন মহাশয়ের স্থলাভিষিক্ত হয়েছিলেন।   প্রারম্ভিক জীবন ও পেশা  মীরা শঙ্কর নৈনিতাল শহরের সেন্ট মেরি'জ কনভেন্ট স্কুলে পড়াশোনা করেছেন। ১৯৭৩ খ্রিষ্টাব্দে তিনি ইন্ডিয়ান ফরেন সার্ভিসে যোগদান করেন।  মীরা শঙ্কর ১৯৮৫ খ্রিষ্টাব্দ থেকে ১৯৯১ খ্রিষ্টাব্দ পর্যন্ত ভারতের প্রধানমন্ত্রীর কার্যালয়ে ডাইরেক্টর হিসেবে কাজ করেছিলেন, এবং ১৯৯১ খ্রিষ্টাব্দ থেকে ১৯৯৫ খ্রিষ্টাব্দ পর্যন্ত বাণিজ্য ও শিল্প মন্ত্রণালয়ে কাজ করেন। যে সময় তিনি বিদেশ বিষয়ক মন্ত্রণালয়ের কাজে নিযুক্ত ছিলেন, সেই সময় দক্ষিণ এশীয় আঞ্চলিক সহযোগিতা সংস্থা (সার্ক)-এর সঙ্গে কাজের ক্ষেত্রে এবং নেপাল ও ভুটান দেশদ্বয়ের সঙ্গে সম্পর্কের ক্ষেত্রে দুটো গুরুত্বপূর্ণ বিভাগের নেতৃত্ব দিয়েছিলেন।  ২০০৯ খ্রিষ্টাব্দের পূর্বে তিনি জার্মানির রাজধানী বার্লিনে ভারতের রাষ্ট্রদূত হিসেবে কাজ করেছেন।  মীরা শঙ্কর হলেন জি শঙ্কর বাজপাইয়ের পর প্রথম কূটনীতিক যিনি ওয়াশিংটনে নিযুক্ত হয়ে দুই দশকের বেশি সময় ধরে কাজ করেছিলেন। ২০০৩ খ্রিষ্টাব্দে তিনি অতিরিক্ত সচিবের পদমর্যাদা অর্জন করেছিলেন; তিনি জাতিসংঘ এবং আন্তর্জাতিক নিরাপত্তার জন্যে দায়িত্ব প্রাপ্ত ব্যক্তি ছিলেন।   অন্যান্য কার্যকলাপসমূহ  মীরা শঙ্কর, আলফ্রেড গেসেলস্ক্যাফ্ট-এর ডয়েটশ ব্যাঙ্কের বোর্ড অফ ট্রাস্টিতে আসীন ছিলেন।Board of Trustees  Alfred Herrhausen Gesellschaft of Deutsche Bank. তিনি প্রথম মহিলা, যিনি ২০১২ খ্রিষ্টাব্দে, ভারতীয় সমন্বয়কারী সংস্থা আইটিসির বোর্ড অফ ডাইরেক্টরে সামিল হয়েছিলেন।   ব্যক্তিগত জীবন  মীরা শঙ্কর, ১৯৭৩ ব্যাচের ইন্ডিয়ান অ্যাডমিনিস্ট্রেটিভ সার্ভিসের অন্যতম আধিকারিক, অজয় শঙ্করের সঙ্গে বিবাহ বন্ধনে আবদ্ধ হন। মীরা শঙ্কর এবং অজয় শঙ্করের এক কন্যাসন্তান আছেন, যাঁর নাম প্রিয়া।   বিতর্কসমূহ  মীরা শঙ্কর একসময় খবরের শিরোনামে এসেছিলেন, যখন জ্যাকসন-এভার্স বিমান বন্দরে ২০১০ খ্রিষ্টাব্দের ডিসেম্বরে তার প্যাট-ডাউন চেক হচ্ছিল, মার্কিন বিমানবন্দরে ভারতীয় ভিআইপিদের আটক ও অনুসন্ধান বচসায় যাঁরা জড়িয়ে পড়েছিলেন, তিনিও তাদের সঙ্গে যোগ দিয়েছিলেন। ওই ঘটনা ভারত থেকে কূটনৈতিক প্রতিবাদ ছিল। একজন ভারতীয় হিসেবে তিনিও সেই প্রতিবাদে সামিল হয়েছিলেন।   আরো দেখুন    List of ambassadors to the United States  Embassy of India in Washington, D.C.  Harsh Vardhan Shringla  Navtej Sarna   উল্লেখসমূহ    Video: Ambassador Meera Shankar on US-India Relations Asia Society New York, Feb. 19, 2010  রাজনৈতিক কার্যালয়সমূহপূর্বসূরী রণেন সেন আমেরিকা যুক্তরাষ্ট্রে ভারতের রাষ্ট্রদূত২০০৯-২০১১উত্তরসূরী নিরুপমা রাও  বিষয়শ্রেণী:জীবিত ব্যক্তি বিষয়শ্রেণী:ভারতীয় কূটনীতিবিদ বিষয়শ্রেণী:১৯৫০-এ জন্ম বিষয়শ্রেণী:অপর্যালোচিত অনুবাদসহ পাতা
বাংলাদেশ গ্যাস ফিল্ডস কোম্পানী লিমিটেড বাংলাদেশ সরকারের মালিকানাধীন প্রধান গ্যাসক্ষেত্র সংস্থা এবং এটি পেট্রোবাংলা কর্তৃক পরিচালিত। এটি তিতাস গ্যাসক্ষেত্র, হবিগঞ্জ গ্যাসক্ষেত্র, বাখরাবাদ গ্যাসক্ষেত্র, নরসিংদী গ্যাসক্ষেত্র, মেঘনা গ্যাসক্ষেত্র, কামতা গ্যাসক্ষেত্র এবং সাঙ্গু গ্যাসক্ষেত্রের মালিক।   ইতিহাস  বাংলাদেশ গ্যাস ফিল্ডস কোম্পানি লিমিটেডের ইতিহাস শুরু হয় শেল অয়েল কোম্পানির কার্যক্রমের সূত্র ধরে। ১৯৭৫ সালের ৭ আগস্টে বাংলাদেশ সরকার শেল অয়েল কোম্পানির মালিকানাধীন গ্যাস ক্ষেত্রগুলি কিনে নেয়। গ্যাসক্ষেত্রগুলির কার্যক্রম পরিচালনার জন্য ১৯৭৫ সালের ১২ সেপ্টেম্বর বাংলাদেশ গ্যাস ফিল্ডস কোম্পানি লিমিটেড প্রতিষ্ঠিত হয়। এটি বর্তমানে বাংলাদেশে প্রতিদিন ৭২.৫ কোটি ঘনফুট গ্যাস উৎপাদন করে। সংস্থার কূপ এবং সিলেট গ্যাস ফিল্ড লিমিটেড, অন্য রাষ্ট্রীয় মালিকানাধীন গ্যাস কোম্পানির যন্ত্রপাতি  পুরানো এবং সংকীর্ণ, যা গ্যাসের সর্বোচ্চ উৎপাদনকে বাধা দিচ্ছে।  কার্যক্রম বিজিএফসিএল বাংলাদেশের মোট প্রাকৃতিক গ্যাস উৎপাদনের প্রায় ৩১% গ্যাস উৎপাদন করে।   তথ্যসূত্র   বিষয়শ্রেণী:১৯৭৬-এ প্রতিষ্ঠিত কোম্পানি বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:১৯৭৫-এ প্রতিষ্ঠিত বাংলাদেশী কোম্পানি
ঘটনাবলী   ১৮৭৮ - প্রথম আমেরিকান বার অ্যাসোসিয়েশন প্রতিষ্ঠা।  ১৯১১ -  লিওনার্দো দা ভিঞ্চির চিত্রকর্ম  মোনা লিসার ছবিটি আজকের দিনে লুভারস মিউজিয়াম থেকে চুরি হয়ে যায়।  ১৯১৫ - ইতালি তুরস্কের বিরুদ্ধে যুদ্ধ ঘোষণা করে।  ১৯৫৯ - হাওয়াই আমেরিকার ৫০তম রাজ্যে পরিণত হয়।  ১৯৭২ - বাংলাদেশকে স্বাধীন দেশ হিসেবে স্বীকৃতি দেয় প্যারাগুয়ে।  ১৯৯১ - লাটিভা সোভিয়েত ইউনিয়ন থেকে স্বাধীনতা লাভ করে।  ২০০৪ - ঢাকায় আওয়ামী লীগের এক জনসভায় গ্রেনেড হামলা হয়, সেই হামলায় ২৪ জন নিহত হয় এবং তৎকালীন বিরোধী দলীয় নেত্রী শেখ হাসিনা সহ প্রায় ৩০০ লোক আহত হয়। এই হামলায় নিহতদের মধ্যে আওয়ামী লীগের শীর্ষস্থানীয় নারী নেত্রী মিসেস আইভি রহমান অন্যতম, যিনি বাংলাদেশের সাবেক রাষ্ট্রপতি জিল্লুর রহমানের স্ত্রী।   জন্ম    ১৭৮৯ - অগুস্তাঁ লুই কোশি, ফরাসি গণিতবিদ।  ১৯০৮ - পরমনাথ ভাদুড়ী, ভারতীয় বাঙালি বিজ্ঞানী কৃষিতে জৈব সার ব্যবহারের পথিকৃৎ। (মৃ.১৯৯২)  ১৯১১ - চামেলী বসু, ভারতীয় বাঙালি মহিলা পদার্থবিজ্ঞানী। (মৃ.১৯৯২)  ১৯২১ - রামকুমার চট্টোপাধ্যায়, ভারতীয় গায়ক, সুরকার এবং সঙ্গীত পরিচালক। (মৃ.২০০৯)  ১৯৭৩ - সের্গেই ব্রিন রুশ বংশোদ্ভুত মার্কিন কম্পিউটার প্রকৌশলী ও সার্চ ইঞ্জিন গুগল এর অন্যতম প্রতিষ্ঠাতা।  ১৯৮৬ - উসেইন বোল্ট, জামাইকায় জন্মগ্রহণকারী বিশ্বখ্যাত দৌড়বিদ।  ১৯৮৯ - আলেক্স ভিদাল, স্প্যানিশ ফুটবলার।  ১৯৯৬ - ক্যারোলিনা মুচোভা, চেক টেনিস খেলোয়াড়।   মৃত্যু    ১৬১৩ - ইসলাম খাঁ, বাংলায় শাসনকর্তা। (জ.১৫৭০)  ১৭৬২ - লেডি মেরি ওয়ার্টলি মন্টাগু, ইংরেজ লেখক, কবি এবং নাট্যকার। (জ. ১৬৮৯)  ১৯১১ - মাহবুব আলি খান, হায়দ্রাবাদের ষষ্ঠ নিজাম। (জ.১৭/০৮/১৮৬৬)।  ১৯৪০ - লিওন ত্রোৎস্কি, রুশ বিপ্লবী নেতা। (জ.১৮৭৯)  ১৯৪৩- হেনরিক পন্টোপিডান, সাহিত্যে নোবেলজয়ী ডেনিশ লেখক। (জ.২৪/০৭/১৯৪৩)  ১৯৭৮- বিনু মানকড়, ভারতীয় ক্রিকেটার। (জ.১২/০৪/১৯১৭)  ১৯৯৫ - সুব্রহ্মণ্যন চন্দ্রশেখর  ব্রিটিশ ভারতে জন্মগ্রহণকারী নোবেল পুরস্কার বিজয়ী মার্কিন জ্যোতিঃপদার্থবিজ্ঞানী। (জ.১৯/১০/১৯১০)  ২০০৬ - ওস্তাদ বিসমিল্লাহ খান সাহেব, ভারতীয় সানাই বাদক। (জ.২১/০৩/১৯১৬)  ২০১৭ - নায়ক রাজ রাজ্জাক, বাংলাদেশের একজন কিংবদন্তি চলচ্চিত্র অভিনেতা। (জ.২৩/০১/১৯৪২)  ২০২৫- স্বরাজ পল ভারতীয় বংশোদ্ভূত ব্রিটিশ ব্যবসায়ী।(জ.১৮/০২/১৯৩১)   ছুটি ও অন্যান্য  সন্ত্রাসবাদের শিকারদের স্মরণ ও শ্রদ্ধাঞ্জলি আন্তর্জাতিক দিবস   বিশ্ব প্রবীণ নাগরিক দিবস  গ্রেনেড হামলা দিবস (বাংলাদেশ)   বহিঃসংযোগ   বিষয়শ্রেণী:গ্রেগরীয় পঞ্জিকার দিন বিষয়শ্রেণী:আগস্ট বিষয়শ্রেণী:অসম্পূর্ণ দিনতারিখ
বিজয় কুমার সিং ভারতীয় সেনাবাহিনীর একজন জেনারেল ছিলেন। তিনি ভারতের ২৪তম সেনাপ্রধান ছিলেন। তিনি ছিলেন প্রথম সেনা কমান্ডো যিনি সেনাপ্রধানের পদ ছুঁতে পেরেছিলেন, ভারতের সরকারকে প্রশ্নবিদ্ধ করা এবং বিচারের কাঠগড়ায় দাঁড় করানো বিজয়ই ছিলেন প্রথম কর্মরত সেনা সদস্য। পূর্ব জীবন এবং শিক্ষা বিজয় পুনের একটি সামরিক হাসপাতালে ১৯৫১ সালে জন্মগ্রহণ করেন, তার গ্রামের বাড়ি হরিয়ানা প্রদেশের ভিওয়ানি জেলাতে। তার বাবা সেনাবাহিনীরই কর্নেল ছিলেন এবং দাদা ছিলেন ঊর্ধ্বতন জেসিও। বিজয় রাজস্থান প্রদেশের পিলানি এর 'বিরলা পাবলিক স্কুল'এ পড়েন। সামরিক জীবন ১৯৭০ সালের ১৪ই জুন বিজয় রাজপুত রেজিমেন্টের ২য় ব্যাটেলিয়নে কমিশন পান। পরবর্তী জীবনে বিজয় এই ইউনিটের অধিনায়ক হতে পেরেছিলেন।  তামিলনাড়ুর ওয়েলিংটন সেনানিবাস থেকে স্টাফ কোর্স, যুক্তরাষ্ট্র সেনাবাহিনীর পদাতিক বিদ্যালয় থেকে পদাতিক কর্মকর্তা বিষয়ক কোর্স, রেঞ্জার্স কোর্স এবং যুক্তরাষ্ট্র সেনাবাহিনী ওয়ার কলেজ থেকে ডিগ্রী নিয়েছিলেন বিজয়।  বিজয় কাউন্টার ইনসার্জেন্সী অপারেশন্স এবং পাহাড় সামরিক অভিযানে অনেক দক্ষ ছিলেন। ভারত-পাকিস্তান যুদ্ধ ১৯৭১ চলাকালীন তিনি লেফটেন্যান্ট ছিলেন। তার জীবনে বিভিন্ন গুরুত্বপূর্ণ সামরিক দায়িত্ব ছিলো, যেমনঃ  সেনাবাহিনী সদর দপ্তরে মিলিটারি অপারেশন্স পরিদপ্তরে নিয়োগপ্রাপ্তি। একটি কোরের ব্রিগেডিয়ার জেনারেল স্টাফ হিসেবে দায়িত্ব পালন, এই দায়িত্ব পালনকালে 'অপারেশন পরাক্রম' চলছিলো, ২০০১ সালে ভারতের পার্লামেন্টে পাকিস্তানের মুসলিমদের হামলার জবাবে ভারতীয় সেনাদেরকে পাকিস্তান সীমান্তে মোতায়েন করা হয়েছিলো। দুটি কোরের কমান্ডার ছিলেন জেনারেল বিজয়, ২ কোর এবং ১১ কোর। ভুটানে সামরিক প্রশিক্ষক হিসেবে কাজ করেছেন তিনি।  কাউন্টার ইনসার্জেন্সী অপারেশনে দক্ষতার জন্য তাকে 'অতি বিশিষ্ট সেবা পদক' দেয়া হয়েছিলো।  ২০১০ সালের ৩১শে মার্চ বিজয় ভারতীয় সেনাবাহিনীর সর্বোচ্চ নিয়োগ সেনাপ্রধান এ আসীন হন, প্রথম সেনা কমান্ডো হিসেবে ভারতীয় সেনাবাহিনীর প্রথম প্রধান হিসেবে বিজয় স্মরণীয় থাকবেন।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:১৯৫১-এ জন্ম বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:জীবিত ব্যক্তি বিষয়শ্রেণী:সেনাবাহিনী প্রধান (ভারত) বিষয়শ্রেণী:ষোড়শ লোকসভার সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:নরেন্দ্র মোদীর মন্ত্রিসভা বিষয়শ্রেণী:জাতীয় ক্যাডেট কর্পোরেশন (ভারত) এর সদস্য বিষয়শ্রেণী:ভারতীয় হিন্দু বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:সপ্তদশ লোকসভার সদস্য বিষয়শ্রেণী:অতি বিশিষ্ট সেবা পদক প্রাপক
পেরিনিয়াল স্পঞ্জ (ইংরেজি: Perineal sponge) হচ্ছে, স্পঞ্জের মতো নরম একপ্রকার কলা ও ব্লাড ভেসেল। এটি স্ত্রীদেহের নিম্ন যৌনাঙ্গে দেখা যায়। এটি যোনি ও মলাশয়ের মধ্যবর্তী স্থানে, এবং পেরিনিয়াম ও পেরিনিয়াম দেহের অভ্যন্তরে অবস্থিত।http://www.esybron.org/index.phtml?p=female   কাজ  উত্তেজক কলা একত্রিত হয়ে পেরিনিয়াল স্পঞ্জ গঠিত। যৌন উত্তেজনার সময় এটি রক্ত দ্বারা পরিপূর্ণ হয়ে ফুলে ওঠে, এবং ভেস্টিবিউলার বাল্বসহ যোনির বর্হিভাগের এক তৃতীয়াংশ অঞ্চল সংকুচিত করে। এর ফলে ইউরেথ্রাল স্পঞ্জ যোনিকে শিশ্নের জন্য একটি আটোসাটো অবস্থার সৃষ্টি করে এবং পিচ্ছিলতা আনয়নের জন্য সহায়ক তরল ক্ষরণ করে।Levine S. et al. "Handbook of Clinical Sexuality", page 180 Brunner-Routledge 2003    যৌন উদ্দীপনা  পেরিনিয়াল স্পঞ্জ হচ্ছে একপ্রকার কামোত্তেজক অঙ্গ, এবং এতে অনেকগুলো স্নায়ুর শেষপ্রান্ত উন্মুক্ত। এর ফলে এটি যোনির পেছন দিক বা মলাশয়ের উপরের দিক হতে উদ্দীপিত হতে পারে।Chalker R. "The Clitoral Truth", page 46 Seven Stories Press 2000  কিছু নারী যখন দাবী করেন যে, তারা পায়ু সঙ্গমের সময় শীর্ষসুখ লাভ করেছেন, সম্ভবত সে সময় তাদের পেরিনিয়াল স্পঞ্জ উদ্দীপিত হয়ে উঠেছিলো। এধরনের শীর্ষসুখের ফলে বীর্যপাত হওয়া সম্ভব এবং বলা হয় এটি জি-স্পট উদ্দীপনার মতোই অনুভূত হয়।   তথ্যসূত্র   বিষয়শ্রেণী:স্ত্রীরোগ ও প্রসূতিবিজ্ঞান বিষয়শ্রেণী:স্ত্রী প্রজননতন্ত্র
নাখালপাড়া বাংলাদেশের রাজধানী ঢাকার একটি তেজগাঁওয়ে অবস্থিত একটি স্থান।   মসজিদসমূহ   নাখালপাড়া বায়তুল আতিক জামে মসজিদ  মসজিদ বায়তুল হাদী, নাখালপাড়া  নাখালপাড়া বায়তুল মামুর জামে মসজিদ   নাখালপাড়া বড় জামে মসজিদ  নাখালপাড়া হযরত (রহ.) মসজিদ ও মাদ্রাসা কমপ্লেক্স  নাখালপাড়া ছাপড়া মসজিদ   নাখাল পাড়া কুয়েতি  জামে মসজিদ   এলেম বাড়ি জামে মসজিদ   বেলাল (রহ.) জামে মসজিদ    ভৌগোলিক অবস্থান  নাখালপাড়া তেজগাঁও থানার অধীনে অবস্থিত। এর দক্ষিণে কাওরান বাজার, ফার্মগেট ও তেজকুনিপাড়া, উত্তরে শাহীনবাগ, আরজতপাড়া, পূর্বে মহাখালী আন্তঃনগর বাস স্ট্যান্ড, নাবিস্কো বিস্কুট ফ্যাক্টরি ও চ্যানেল আই কার্যালয় এবং পশ্চিমে তেজগাঁও বিমানবন্দর এবং প্রধানমন্ত্রীর কার্যালয় অবস্থিত।  নাখালপাড়াকে রেললাইনের মাধ্যমে পূর্ব ও পশ্চিম নাখালপাড়ায় ভাগ করা যায়।   গুরুত্বপূর্ণ স্থানসমূহ   প্রধানমন্ত্রীর কার্যালয়  এমপি হোস্টেল  এসএসএফ ফ্ল্যাট  লুকাসের মোড়  ব্যাংকর্স রো  এলেনবাড়ী রো  শিয়া মাজার এলাকা  হযরত বেলাল মসজিদ ও মাদ্রাসা কমপ্লেক্স  নাখালপাড়া উপ ডাকঘর  রোজ বাড কিন্ডারগার্টেন  হাজী মরণ আলী ইসলামিয়া কামিল মাদ্রাসা  নাখালপাড়া রেলগেট  নাখালপাড়া বড় মসজিদ  নাখালপাড়া কমিউনিটি সেন্টার  নাখালপাড়া বায়তুল আতিক জামে মসজিদ  আহমদীয়া মুসলিম জামা’ত নাখালপাড়া  নাখালপাড়া বাজার  নাখালপাড়া সরকারি প্রাথমিক বিদ্যালয়  নাখালপাড়া হোসেন আলী উচ্চ বিদ্যালয়  নিউ ইংলিশ স্কুল  বাদাম গাছতলা  পশ্চিম নাখালপাড়া কদম গাছ তলা (বানরের বাসস্থান)   প্রশাসন  নাখালপাড়া ঢাকা সিটি কর্পোরেশনের জোন-৩ এর অধীনে ডিএনসিসি ওয়ার্ড নং-২৫ এ অবস্থিত।   উল্লেখযোগ্য ব্যক্তিবর্গ    জিয়াউল হক পলাশ - অভিনেতা  মোস্তফা সরয়ার ফারুকী - বাংলাদেশী চলচ্চিত্র পরিচালক, চিত্রনাট্যকার ও চলচ্চিত্র প্রযোজক   চিত্রশালা    তথ্যসূত্র   বিষয়শ্রেণী:ঢাকার পাড়া
চুয়াডাঙ্গা-যশোর সড়ক বা আর৭৪৮ (বাংলাদেশ) বাংলাদেশের একটি আঞ্চলিক মহাসড়ক। এই সড়কটি চুয়াডাঙ্গার সাথে চুয়াডাঙ্গা জেলার দামুড়হুদা উপজেলা, দর্শনা থানা ও জীবননগর উপজেলা এবং ঝিনাইদহ জেলার কোটচাঁদপুর ও কালীগঞ্জ উপজেলার সংযোগ ঘটিয়েছে। এই‌সড়কটি বিভিন্ন স্থানে চুয়াডাঙ্গা-দর্শনা সড়ক বা দর্শনা-জীবননগর সড়ক‌ বা কোটচাঁদপুর-কালীগঞ্জ সড়ক নামে পরিচিত।   প্রধান জংশনের তালিকা    অবস্থান জংশনের নাম সংযুক্ত সড়ক চুয়াডাঙ্গা শহীদ হাসান চত্বর আর৭৪৫ (বাংলাদেশ) দর্শনা দর্শনা বাস স্ট্যান্ড আর৭৪৯ (বাংলাদেশ) জীবননগর জীবননগর বাস স্ট্যান্ড আর৭৪৩ (বাংলাদেশ) কালীগঞ্জ মেইন বাস স্ট্যান্ড এন৭ (বাংলাদেশ)   সংযুক্ত গুরুত্বপূর্ণ এলাকা  আর৭৪৮ আঞ্চলিক মহাসড়ক যাত্রাপথে অনেকগুলো গুরুত্বপূর্ণ এলাকাকে যুক্ত করেছে। এগুলো হলো -   জেলা উপজেলা সংযুক্ত এলাকা চুয়াডাঙ্গা চুয়াডাঙ্গা সদর  চুয়াডাঙ্গাদামুড়হুদা দামুড়হুদা জয়রামপুর ডুগডুগি বাজার দর্শনা জীবননগর উথুলি জীবননগর হাসাদাহ ঝিনাইদহ কোটচাঁদপুর খলিশপুর কোটচাঁদপুর কালীগঞ্জ কালীগঞ্জ   তথ্যসূত্র   বিষয়শ্রেণী:চুয়াডাঙ্গা সদর উপজেলা বিষয়শ্রেণী:দামুড়হুদা উপজেলা বিষয়শ্রেণী:জীবননগর উপজেলা বিষয়শ্রেণী:কোটচাঁদপুর উপজেলা বিষয়শ্রেণী:কালীগঞ্জ উপজেলা, ঝিনাইদহ বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:ঝিনাইদহ জেলার সড়ক পরিবহন বিষয়শ্রেণী:চুয়াডাঙ্গা জেলার সড়ক পরিবহন
ডন বস্কো কলেজ অফ আর্টস অ্যান্ড সায়েন্স, কারাইকাল হল একটি  ডিগ্রি কলেজ যা পুদুচেরির কারাইকাল-এ অবস্থিত। এটি ১৯৬১ সালে প্রতিষ্ঠিত হয়েছিল। কলেজটি পন্ডিচেরি বিশ্ববিদ্যালয়ের অধিভুক্ত।  এই কলেজে কলা, বাণিজ্য ও বিজ্ঞানের  বিভাগের কোর্স চালু রয়েছে।   বিভাগসমূহ    বিজ্ঞান   গণিত  কম্পিউটার বিজ্ঞান   কলা ও বাণিজ্য   ইংরেজি  ব্যবসা প্রশাসন  বাণিজ্য   স্বীকৃতি  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।   তথ্যসূত্র    বহিঃসংযোগ     বিষয়শ্রেণী:ভারতের শিক্ষাপ্রতিষ্ঠান বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পুদুচেরির বিশ্ববিদ্যালয় ও মহাবিদ্যালয়
... ১৯৮৪ সালে চালু হওয়া কলকাতা মেট্রো ভারতের প্রথম এবং এশিয়ার পঞ্চম মেট্রো রেল পরিষেবা? ... কলকাতা শহরতলি রেল সর্বাধিক সংখ্যক রেল স্টেশন সহ ভারতের বৃহত্তম শহরতলির রেল ব্যবস্থা? ...কলকাতার ঐতিহ্যবাহী শিক্ষাপ্রতিষ্ঠান সেন্ট জেভিয়ার্স কলেজ পশ্চিমবঙ্গের প্রথম স্বশাসিত কলেজ? ... পশ্চিমবঙ্গের বিধাননগরে অবস্থিত যুবভারতী ক্রীড়াঙ্গন বিশ্বের দ্বিতীয় বৃহত্তম এবং ভারতীয় উপমহাদেশের বৃহত্তম ফুটবল স্টেডিয়াম? ... ১৮৩৫ সালে অভিনীত প্রথম বাংলা নাট্যপ্রযোজনা বিদ্যাসুন্দর, নবীনচন্দ্র বসু কর্তৃক কলকাতার শ্যামবাজার অঞ্চলের একটি ঘরোয়া নাট্যশালায় মঞ্চায়িত হয়েছিল? ... ভারতের পশ্চিমবঙ্গ অঙ্গরাজ্য সরকারের সচিবালয় হিসেবে ব্যবহৃত মহাকরণ ভবনটি আসলে নির্মিত হয়েছিল ইস্ট ইন্ডিয়া কোম্পানির ইউরোপীয় কেরানিদের বসবাসের জন্য?  বিষয়শ্রেণী:কলকাতা প্রবেশদ্বার
.এজি এন্টিগুয়া ও বার্মোডার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।   দ্বিতীয় ও তৃতীয় স্তরের নিবন্ধন  নিবন্ধন শুরু হয় সরাসরি দ্বিতীয় লেভেল অথবা তৃতীয় লেভেল থেকে .কম.এজি, .ওআরজি.এজি, .নেট.এজি, অথবা .এনওএম.এজি থেকে। কে নিবন্ধন করতে পারবে ও কে পারবেনা এমন ধরাবাধা কোন নীতিমালা নেই।   তথ্যসূত্র    বহিঃসংযোগ   List of .AG Registrars  IANA .ag whois information   বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#A
সংস্কৃতবিদ্যার আন্তর্জাতিক সংঘ (সবিআস) হলো একটি সংস্থা যার প্রাথমিক উদ্দেশ্য হলো বিশ্ব সংস্কৃত সম্মেলনের আয়োজন করা, যা সাধারণত প্রতি তিন বছরে একবার অনুষ্ঠিত হয়। সংঘটির সদস্যপদ সকলের জন্য উন্মুক্ত।  ১৯৭২ সালের আন্তর্জাতিক সংস্কৃত সম্মেলনের ফলস্বরূপ সমিতিটি গঠিত হয়েছিল যা ভারতের কেন্দ্রীয় সরকার ইউনেস্কোর সহযোগিতায় স্পনসর করেছিল। তথ্যসূত্র  বহিঃসংযোগ  বিষয়শ্রেণী:সংস্কৃত ভাষা বিষয়শ্রেণী:সাংস্কৃতিক প্রবর্ধন সংস্থা
নেকেড মোল ইঁদুর একটি ইঁদুর, এরা মূলত পূর্ব আফ্রিকায় অবস্থিত। ইনসেক্টদের মত নেকেড মোল ইঁদুর একটি ইউসোস্যাল প্রাণী, অর্থাৎ এক্ষেত্রে বন্ধ্যা ইঁদুরসমূহ উৎপাদনক্ষম নারী ইঁদুরের অধীনে কাজ করে। রাণী ইঁদুরটি ফেরোমোন নির্গত করে এবং যখন অন্যান্য মেয়ে ইঁদুর সাধারণ টয়লেটে যায় তখন তারা এর প্রভাবে বন্ধ্যা হয় পড়ে।  তথ্যসূত্র   বিষয়শ্রেণী:ইঁদুর বিষয়শ্রেণী:পূর্ব আফ্রিকার প্রাণিকুল
জামিয়া নিজামিয়া () আরো সঠিকভাবে বললে, জামিয়াহ নিজামিয়্যাহ, ভারতের সুন্নি সম্প্রদায়ের মুসলিমদের জন্য উচ্চ শিক্ষার প্রাচীনতম ইসলামিক প্রতিষ্ঠানগুলোর একটি। জামিয়া নিজামিয়ার প্রতিষ্ঠাতা হায়দ্রাবাদের ৭ম নিজামের নামে এর নামকরণ করা হয়েছে।    তথ্যসূত্র   বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হায়দ্রাবাদ রাজ্যে প্রতিষ্ঠান বিষয়শ্রেণী:হায়দরাবাদ, ভারতের বিশ্ববিদ্যালয় ও কলেজ বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:ভারতের মাদ্রাসা বিষয়শ্রেণী:১৮৭৬-এ ভারতে প্রতিষ্ঠিত বিষয়শ্রেণী:বেরলভী ইসলামী বিশ্ববিদ্যালয় ও কলেজ বিষয়শ্রেণী:ভারতে সুন্নি ইসলাম
অষ্টম জাতীয় সংসদ (২৮ অক্টোবর ২০০১ - ২৭ অক্টোবর ২০০৬) ২০০১ সালের ১ অক্টোবর অষ্টম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে বাংলাদেশ জাতীয়তাবাদী দল সংখ্যাগরিষ্ঠতার ভিত্তিতে সরকার গঠন করে। ১০ অক্টোবর ২০০১ সালে খালেদা জিয়াকে প্রধানমন্ত্রী করে মন্ত্রিসভা গঠিত হয় এবং ২৯ অক্টোবর ২০০৬ সালে এই মন্ত্রিসভা বিলুপ্ত হয়। ২৮ অক্টোবর অষ্টম সংসদের প্রথম অধিবেশন শুরু হয়।  সেসময় জনগণের সরাসরি ভোটে নির্বাচিত ৩০০টি আসনের নির্বাচিত সদস্যদের নিয়েই সংসদ শুরু হয়। এরপূর্বে সংসদে সংরক্ষিত আরো ৩০টি মহিলা আসন থাকলেও এ সংক্রান্ত আইনের মেয়াদ শেষ হয়ে যাওয়ায় সংরক্ষিত মহিলা আসনের সদস্য ছাড়াই সংসদ যাত্রা শুরু করে। জমিরুদ্দিন সরকার সংসদের স্পিকার এবং আখতার হামিদ সিদ্দিকী ডেপুটি স্পিকার নির্বাচিত হন। এ সংসদ বহাল থাকাবস্থাতেই সংসদে ‘সংবিধান বিল ২০০৪’ (চতুর্দশ সংশোধনী) পাস হয় যেখানে সংরক্ষিত মহিলা আসন ৩০ থেকে বৃদ্ধি করে ৪৫ করা হয়। এরপর সংসদে মোট সদস্য সংখ্যা ৩৪৫-এ উন্নীত হয়।  ৩০০টি আসনের মধ্যে বাংলাদেশ জাতীয়তাবাদী দল ১৯৩টি আসনে জয়লাভ করে এবং বাংলাদেশ আওয়ামী লীগ ৬২টি আসনে জয়লাভ করে বিরোধীদলের মর্যাদা পায় যাতে শেখ হাসিনা সংসদে বিরোধীদলীয় নেতা হিসেবে দায়িত্ব পালন করেন।   উল্লেখযোগ্য ব্যক্তিবর্গ    নামআলোকচিত্র পদবী কার্যকাল রাজনৈতিক দল জমির উদ্দিন সরকার  স্পিকার২৮ অক্টোবর ২০০১ - ২৫ জানুয়ারি ২০০৯ বাংলাদেশ জাতীয়তাবাদী দল আখতার হামিদ সিদ্দিকী 70px ডেপুটি স্পিকার২৮ অক্টোবর ২০০১ - ২৫ জানুয়ারি ২০০৯ বাংলাদেশ জাতীয়তাবাদী দল খালেদা জিয়া 70px সংসদ নেতা১০ অক্টোবর ২০০১  - ২৯ অক্টোবর ২০০৬ বাংলাদেশ জাতীয়তাবাদী দল একিউএম বদরুদ্দোজা চৌধুরী  সংসদ উপনেতা১০ অক্টোবর ২০০১  - ১৪ নভেম্বর ২০০১ বাংলাদেশ জাতীয়তাবাদী দল খোন্দকার দেলোয়ার হোসেন70x70পিক্সেল চীফ হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ জাতীয়তাবাদী দল রেজাউল বারী ডিনা80x80পিক্সেল হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ জাতীয়তাবাদী দল শহীদুল হক জামাল হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ জাতীয়তাবাদী দল জাহেদ আলী চৌধুরী হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ জাতীয়তাবাদী দল ফজলুল হক আছপিয়া হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ জাতীয়তাবাদী দল সৈয়দ ওয়াহিদুল আলম হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ জাতীয়তাবাদী দল শেখ হাসিনা 70px বিরোধীদলীয় নেতা১০ অক্টোবর ২০০১  - ২৯ অক্টোবর ২০০৬ বাংলাদেশ আওয়ামী লীগ আবদুল হামিদ103x103পিক্সেল বিরোধীদলীয় উপনেতা১০ অক্টোবর ২০০১  - ২৯ অক্টোবর ২০০৬ বাংলাদেশ আওয়ামী লীগ আব্দুস শহীদ56x56পিক্সেল বিরোধীদলীয় চীফ হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ আওয়ামী লীগ মির্জা আজম বিরোধীদলীয় হুইপ২৮ অক্টোবর ২০০১ - ২৯ অক্টোবর ২০০৬ বাংলাদেশ আওয়ামী লীগ বীর বাহাদুর বিরোধীদলীয় হুইপ২০০২ - ২৯ অক্টোবর ২০০৬ বাংলাদেশ আওয়ামী লীগ   আরও  দেখুন  সপ্তম জাতীয় সংসদ  নবম জাতীয় সংসদ   তথ্যসূত্র
জাকারিয়া জ্যানসেন (, Zacharias Janssen বা Sacharias Jansen) (১৫৮৫ – pre-1632birth dates range from 1580 to 1588, death given as late as 1638) সর্বপ্রথম আবিষ্কৃত আলোক দূরবীক্ষণ যন্ত্রের আবিষ্কারকদের মধ্যে অন্যতম ডাচ উপনেত্রকর । প্রায়শই তাকে যৌগিক অণুবীক্ষণযন্ত্রেরও উদ্ভাবক মনে করা হয়। অণুবীক্ষণযন্ত্র ও দূরবীক্ষণযন্ত্রের উৎপত্তির উৎস প্রায় সমরূপ হওয়ায় বিতর্কটি আরো প্রবল হয়।  ঐতিহাসিক প্রমাণ দ্বিতীয় বিশ্বযুদ্ধের আগে ব্যাপক অনুসন্ধানের ভিত্তিতে জ্যানসনের জীবনীর কিছু গুরুত্বপূর্ণ দিক নথিভুক্ত করা হয়েছিল। ১৯৪০ সালের ১৭ই মে নেদারল্যান্ডসে নাৎসি বাহিনীর আক্রমণকালে মিডেলবার্গে বোমা হামলার ফলে মিডেলবার্গ সংগ্রহশালার অনেক সংগ্রহ ধ্বংস হয়ে গিয়েছিল।  তথ্যসূত্র  বিষয়শ্রেণী:১৫৮০-এর দশকে জন্ম বিষয়শ্রেণী:১৬৩০-এর দশকে মৃত্যু বিষয়শ্রেণী:ওলন্দাজ বৈজ্ঞানিক যন্ত্র নির্মাতা
টোটাল ফিল্ম () যুক্তরাজ্যের দ্বিতীয় সর্বোচ্চ বিক্রীত চলচ্চিত্র ম্যাগাজিন। ফিউচার পাবলিশিং এই ম্যাগাজিনটি প্রকাশ করে থাকে। এতে চলচ্চিত্র ও ডিভিডি সংবাদ, পর্যালোচনা, মতামত ইত্যাদি প্রকাশিত হয়। ১৯৯৭ সালে ম্যাগাজিনটি সর্বপ্রথম প্রকাশিত হয়। বর্তমানে এটি চার সপ্তাহ পরপর প্রকাশিত হয়।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  টোটাল ফিল্ম ফোরাম  বিষয়শ্রেণী:যুক্তরাজ্যের ম্যাগাজিন বিষয়শ্রেণী:১৯৯৭-এ প্রতিষ্ঠিত ম্যাগাজিন বিষয়শ্রেণী:যুক্তরাজ্যের মাসিক ম্যাগাজিন